રાજકોટ મહાનગરપાલિકાના સેન્ટ્રલ ઝોનમાં વોર્ડ નં.7માં પંચનાથ પ્લોટ શેરી નં.9માં આવેલી વૈષ્ણવ સંપ્રદાયના હજારો ભક્તોના આસ્થાના કેન્દ્ર સમી શ્યામ સુંદરજીની હવેલીની ઈમારતનો ભયગ્રસ્ત હિસ્સો તોડી પાડવા માટે આજે મહાપાલિકાની બાંધકામ શાખાએ આેપરેશન હાથ ધર્યું હતું. જો કે ટાઉન પ્લાનિંગ શાખાના બદલે બાંધકામ શાખા દ્વારા આ કાર્યવાહી હાથ ધરવામાં આવી હતી. બીજી બાજુ હવેલીની ઈમારતના હિસ્સાનું ડિમોલિશન કરવામાં આવી રહ્યા અંગે વર્તમાન નગરસેવકો તેમજ પૂર્વ નગરસેવકો સહિતના તમામ અજાણ હોવાનું પણ બહાર આવ્યું હતું.